**Приложение № 5**

**към Условията за кандидатстване**

**МЕТОДИКА ЗА ОПРЕДЕЛЯНЕ НА РАЗМЕРА НА ВЪЗНАГРАЖДЕНИЯТА ЗА ЛИЦАТА ПО Т. 3, ОТ РАЗДЕЛ 12 „ДОПУСТИМИ РАЗХОДИ“ НА УСЛОВИЯТА ЗА КАНДИДАТСТВАНЕ ПО ПРОЦЕДУРА „ПОДКРЕПА ЗА РАЗШИРЯВАНЕ НА КАПАЦИТЕТА ЗА ПРЕДОСТАВЯНЕ НА СЪВЕТНИЧЕСКИ УСЛУГИ“ ПО ИНТЕРВЕНЦИЯ II.И.1 - „КОНСУЛТАНТСКИ УСЛУГИ И ПОВИШАВАНЕ НА КОНСУЛТАНТСКИЯ КАПАЦИТЕТ“ ОТ СПРЗСР 2023 – 2027 г.**

**I. Цел на документа**

Настоящата методика определя изискванията за допустимост по отношение определяне на размера и изплащането на средствата за възнаграждения на лицата, наети към Мобилните общински центрове за консултантски услуги (мобилни офиси) на Национална служба за съвети в земеделието

Документът има за цел и:

* установяване на допустими за финансиране по процедурата размери на възнагражденията на наетите лица, чрез ясни насоки и изисквания за тяхното определяне и изплащане;
* постигане на увереност от страна на Управляващия орган на СПРЗСР 2023-2027, Държавен Фонд „Земеделие“, Сертифициращия орган, националните и европейските контролни и одитиращи органи за спазване на принципа на доброто финансово управление на средствата за възнаграждения, изплащани в рамките на проектите, финансирани по процедура „Подкрепа за разширяване на капацитета за предоставяне на съветнически услуги“ по интервенция II.И.1 - „Консултантски услуги и повишаване на консултантския капацитет“ от СПРЗСР 2023 – 2027 г.

**ІІ. Регламентиране, планиране и отчитане на възнагражденията на лицата (съветниците), наети в мобилните офиси.**

При спазване на разпоредбите на националното законодателство, за целите на процедурата, наемането на лица се осъществява в съответствие с действащото законодателство, както следва:

**1. Трудов договор:** Предмет на трудовото правоотношение е предоставянето на работна сила. Договорът се сключва в писмена форма,в съответствие с разпоредбите на Кодекса на труда. Работното място, начина на изпълнение и работното време се определят от работодателя.

При разработването на бюджета на проекта, следва да се вземе предвид, че размерът на възнаграждението по трудов договор се планира, изхождайки от съответната ставка за съответното лице или брой лица.

В допълнение към гореизброените документи, при предявяването за изплащане на разходите за възнаграждения, бенефициентът следва да представи и: извлечение от ведомости за изплатени суми с подпис на лицето, получило възнаграждението, банкови извлечения за индивидуални плащания при превод по банкова сметка /в случаите на масови плащания, банковите извлечения следва да бъдат придружени с подробен списък/; банкови извлечения за внесени осигуровки и др.

**ІІІ. Механизъм за определяне на допустим размер на разходи за възнаграждения на съветниците, наети във връзка с изпълнението на проектите**

**1. Механизъм за определяне на максималния размер на брутната работна заплата за едно лице**

Разходите за възнаграждения на съветниците в мобилните офиси и координаторите на централно и регионално ниво са допустими за персонал, нает от НССЗ при спазване на условията за наемане, посочени в раздел 10 „Условия за допустимост на дейностите“ на Условия за кандидатстване по процедура „Подкрепа за разширяване на капацитета за предоставяне на съветнически услуги“ по интервенция II.И.1 - „Консултантски услуги и повишаване на консултантския капацитет“ от СПРЗСР 2023 – 2027 г., единствено за целите на проекта, на трудов договор за минимум 4 работни часа на ден и включват основна работна заплата, допълнителни възнаграждения за придобит трудов стаж и професионален опит, здравни и осигурителни вноски за сметка на работодателя, обезщетения при временна нетрудоспособност, определени в съответствие с националното законодателство.

Максималният размер на брутните работни заплати по т. 3 от раздел 12 „Допустими разходи“, за лицата назначени на пълен /8 / часов работен ден, не може да надхвърлят средно месечната брутна заплата на наетите лица по трудово и служебно правоотношение за икономическа дейност код М „Професионални дейности и научни изследвания“, изчислена по следния начин:

а) средна годишна брутна месечна заплата на наетите лица на осем часов работен ден, по трудово и служебно правоотношение за икономическа дейност код М „Професионални дейности и научни изследвания“ за определената по т. 3 от раздел 12 „Допустими разходи“ годишна заплата се раздели на 12 и се закръгли надолу до най-близкото цяло число;

б) за целите на буква „а“ се взема предвид посочената общо за обществения и частен сектор средна годишна брутна месечна заплата на наетите лица по трудово и служебно правоотношение за икономическа дейност код М „Професионални дейности и научни изследвания“ за определената година.

Конкретният размер на основните индивидуални месечни заплати на служителите в мобилните офиси се определя съгласно актуалната към датата на назначаване Процедура за подбор и определяне на възнагражденията на експертите в административната структура на НССЗ.

Брутна работна заплата е възнаграждението, което лицето получава за положения от него труд преди приспадането на задължителните и доброволните вноски за социално и здравно осигуряване и данъчните начисления за сметка на наетото лице. Брутната работна заплата на наетите лица включва начислените средства за: основна заплата за отработено време или извършена работа; възнаграждение за основен и допълнителен платен годишен отпуск и други видове платени отпуски съгласно КТ и ЗДС; възнаграждение за извънреден труд; допълнителни трудови възнаграждения за продължителна работа, нощен труд, работа при вредни или други специфични условия на труд, работа в празнични и почивни дни и други съгласно КТ или договорени чрез колективен трудов договор; допълнително материално стимулиране под формата на месечни, тримесечни и годишни премии.

**Таблица № 1 „Средна годишна заплата на наетите лица по трудово и служебно правоотношение по икономически дейности и сектори през 2024 година“**

|  |  |  |
| --- | --- | --- |
| Икономическа дейност | за година | за месец |
| Селско, горско и рибно стопанство | 19 545.00 | 1 628.75 |
| Добивна промишленост | 33 089.00 | 2 757.42 |
| Преработваща промишленост | 23 121.00 | 1 926.75 |
| Производство и разпределение на електрическа и топлинна енергия и на газообразни горива | 39 170.00 | 3 264.17 |
| Доставяне на води; канализационни услуги, управление на отпадъци и възстановяване | 20 352.00 | 1 696.00 |
| Строителство | 21 602.00 | 1 800.17 |
| Търговия; ремонт на автомобили и мотоциклети | 24 105.00 | 2 008.75 |
| Транспорт, складиране и съобщения | 23 416.00 | 1 951.33 |
| Хотелиерство и ресторантьорство | 17 586.00 | 1 465.50 |
| Създаване и разпространение на информация и творчески продукти; далекосъобщения | 62 544.00 | 5 212.00 |
| Финансови и застрахователни дейности | 40 518.00 | 3 376.50 |
| Операции с недвижими имоти | 24 930.00 | 2 077.50 |
| Професионални дейности и научни изследвания | 37 532.00 | 3 127.67 |
| Административни и спомагателни дейности | 22 950.00 | 1 912.50 |
| Държавно управление | 32 133.00 | 2 677.75 |
| Образование | 29 638.00 | 2 469.83 |
| Хуманно здравеопазване и социална работа | 28 289.00 | 2 357.42 |
| Култура, спорт и развлечения | 23 723.00 | 1 976.92 |
| Други дейности | 19 079.00 | 1 589.92 |

**Пример: Определяне на максимален размер на индивидуалните брутни месечни възнаграждения за лица, които ще извършват консултантски (съветнически) дейности по проекта**

За 2024 г. от 366 календарни дни, след като се приспаднат 115 почивни дни и дни на официални празници, които не съвпадат със събота и неделя, се получават 251 работни дни. Разделени на 12 месеца - за тази година средномесечният брой на работните дни е 21.

**Годишната заплата на наетите лица по трудово и служебно правоотношение по икономическа дейност „Професионални дейности и научни изследвания“ през 2024 година**, съгласно данните, публикувани в статистика „*Пазар на труда”* на интернет адреса на Националния статистически институт: *http://www.nsi.bg/)* е **37 532 лв.**

Следователно максималният размер на брутната работна заплата по трудово правоотношение на служителите, наети на 8 часов работен ден във връзка с изпълнението на проект, по настоящата процедура, попадащи в обхвата на Икономическа дейност „Професионални дейности и научни изследвания”, ще бъде **3 127,67** **лв.** на месец, съответно по **148.94 лв**. за ден и **18.62 лв. на час.**

|  |
| --- |
| **ВАЖНО:**  **1. Спазването на разпоредбите на Раздел III от настоящата методология подлежи на проверка от страна на УО на ПРСР и ДФ „Земеделие“.**  **2. Към момента на одобрение на заявлението за подпомагане, УО определя максималния размер на допустимите разходи за възнаграждения въз основа на механизма, посочен в Раздел III, т. 1.**  **3. При мотивирано искане за промяна на административния договор до УО на СПРЗСР 2023-2027 г., отнасящо се до размера на възнагражденията за лицата по т. 3 от Раздел 12 „Допустими разходи“ на Условията за кандидатстване, се вземат актуални данни от Националния статистически институт, като това не води до увеличение на общата стойност на финансовата помощ по проекта.** |

**IV. Изплащане на разходите за възнаграждения по одобрени проекти по процедура „Подкрепа за разширяване на капацитета за предоставяне на съветнически услуги“ по интервенция II.И.1 - „Консултантски услуги и повишаване на консултантския капацитет“ от СПРЗСР 2023 – 2027 г.**

Във връзка с постигането на икономичност, ефективност и ефикасност при разходването на средствата по процедура „Подкрепа за разширяване на капацитета за предоставяне на съветнически услуги“ по интервенция II.И.1 - „Консултантски услуги и повишаване на консултантския капацитет“ от СПРЗСР 2023 – 2027 г., при изплащане на разходите за възнаграждения за служителите в мобилните общински офиси и координаторите на регионално и централно ниво, ще се съблюдава стриктното спазване на следните условия:

1. Заявените за възстановяване възнаграждения да бъдат базирани на средния размер на брутните работни заплати, изчислени по механизма по т. ІІІ от настоящия документ и начислените за тях задължителни осигурителни вноски съгласно КСО, ЗО и парични обезщетения за временна нетрудоспособност за сметка на работодател.